stanford-oval/wikipedia huggingface dataset:
Charles Gravier de Vergennes
Ranskan ulkoministerinä

Ludvig XVI:n noustua valtaistuimelle Vergennes nimitettiin Ranskan ulkoministeriksi kesäkuussa 1774. Choiseulin tavoin Vergennes halusi palauttaa Ranskan mahdin seitsenvuotisessa sodassa ja suuressa siirtomaasodassa kärsityn tappion jäljiltä. Hän ei uskonut Ranskan armeijan olevan vielä tarpeeksi vahva suoraan sotaan päävastustajaa eli Britanniaa vastaan, joten hän halusi ensin heikentää Britanniaa sodalla, jota jokin toinen valtio kävisi Ranskan puolesta. Niinpä hän esitti joulukuussa 1775, että Ranskan tulisi rahoittaa salaa Britannian siirtokunnissa Pohjois-Amerikassa puhjennutta vallankumousta. Valtiovarainministeri Anne Robert Jacques Turgot vastusti jyrkästi ajatusta, koska hänen mukaansa Ranskan valtion varat eivät riittäisi siihen. Vergennes sai kuitenkin lopulta taivuteltua kuninkaan puolelleen, minkä lisäksi Turgot erotettiin toukokuussa 1776. Vergennes suostutteli myös Ranskan liittolaismaan Espanjan mukaan salaiseen rahoitukseen, jota kanavoitiin Pierre Beaumarchais’n johtaman peiteyrityksen kautta.
Vergennes harkitsi sodanjulistusta Britannialle jo kesällä 1776 ja uudelleen vuotta myöhemmin, mutta lykkäsi sitä siirtokuntien armeijan kärsittyä tappioita briteille ja Espanjan uuden ulkoministerin kreivi Floridablancan ollessa haluton tukemaan sotaa. Lopulta Ranska solmi Vergennesin johdolla virallisesti liiton Yhdysvaltojen kanssa helmikuussa 1778 ja julisti sodan Britannialle. Vaikka Britannia hävisi sodan, Vergennes ei yrittänyt saada vuoden 1783  Versailles’n rauhassa takaisin Ranskan 20 vuotta aiemmin menettämiä siirtokuntia Pohjois-Amerikassa. Senegal ja Tobago kuitenkin palautuivat Ranskalle.
Ranska jatkoi myös liittoa Itävallan kanssa, mutta Vergennes ei halunnut tukea keisari Joosef II:n pyrkimyksiä liittää Baijeri Itävallan valtapiiriin. Ranska ei tukenut Itävaltaa Baijerin perimyssodassa ja auttoi välittämään rauhan Itävallan ja Preussin välille. Vergennes myös esti vuosina 1784–1785 Joosef II:n yrityksen vaihtaa Itävallan Alankomaat Baijeriin ja pakottaa Alankomaat avaamaan Scheldejoki itävaltalaisille aluksille. Rauhan ja tasapainon säilyttämiseksi Euroopassa Vergennes pyrki sitomaan Britannian ja Ranskan taloudelliset edut yhteen syyskuussa 1786 solmitulla kauppasopimuksella. Hieman ennen kuolemaansa hän neuvotteli kauppasopimuksen myös Venäjän kanssa.
Pääministeri Jean-Frédéric Phélypeaux de Maurepas’n kuoltua vuonna 1781 Vergennesistä tuli Ranskan hallituksen johtava hahmo, ja vuodesta 1783 hän oli myös finanssineuvoston (Conseil des finances) puheenjohtaja. Sisäpolitiikassa Vergennes vastusti muun muassa Turgot’n ajamia taloudellisia reformeja. Kalliiksi tullut sota Britanniaa vastaan oli kuitenkin synnyttänyt Ranskaan pysyvän valtiontalouden kriisin, mikä käynnisti Ranskan vallankumouksen puhkeamiseen johtaneen kehityksen. Vergennes antoi lopulta tukensa valtiovarainministeri Charles Alexandre de Calonnen esittämälle verouudistukselle, mutta kuoltuaan helmikuussa 1787 hän ei enää ollut tukemassa sitä Calonnen koollekutsumassa notaabelikokouksessa, joka hylkäsi ehdotuksen.
Aiheesta muualla

Kuvia tai muita tiedostoja aiheesta Charles Gravier de Vergennes Wikimedia Commonsissa
VERGENNES CHARLES GRAVIER comte de (1719-1787) (ranskaksi) Encyclopædia Universalis
Hemiselluloosa

Tyypillinen hemiselluloosan rakenneyksikkö
Hemiselluloosat ovat useista polysakkarideista, kuten arabinoksylaanista, koostuvia heteropolymeerejä, joita esiintyy kasvin soluseinissä yhdessä selluloosan sekä ligniinin kanssa. Puun solurakenteessa hemiselluloosa sijaitsee selluloosan muodostamien fibrillien seassa väliaineena, ja muodostaa ristisidoksia ligniinin kanssa, mikä vaikuttaa muun muassa soluseinän rakenteen joustavuuteen. Pitoisuudet vaihtelevat soluseinämän rakenteellisten osien välillä. Hemiselluloosan rakenne on amorfinen ja se on helposti hydrolysoitavissa entsyymien, happojen tai emästen avulla. Hemiselluloosien tyyppi ja pitoisuudet vaihtelevat havu- ja lehtipuiden välillä. Erilaisia hemiselluloosatyyppejä ovat esimerkiksi ksylaani, glukuroksylaani, arabinoksylaani, glukomannaani ja ksyloglukaani. Hemiselluloosat rakentuvat monosakkarideista, kuten ksyloosista, mannoosista, galaktoosista, ramnoosista ja arabinoosista, jotka ovat D- ja L-pentoosi- sekä heksoosiryhmien sokereita.[lähde? ]
Aiheesta muualla

Puun kemiallinen rakenne, Hemiselluloosa
Hartolan kirkonkylä

| Hartolan kirkonkylä |
| --- | --- |
 Hartolan kirkonkylä
 Koordinaatit: 61.57987°N, 26.02033°E 
Valtio:  Suomi
Maakunta:  Päijät-Häme
Kunta:  Hartola
Hallinto:  
 – Asutustyyppi:  kirkonkylä, taajama
Pinta-ala:  
 – Kokonaispinta-ala:  5,35 km²
Väkiluku (2019):  1 431
 – Väestötiheys:  267,5 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2019 mukaiset. 
Infobox OKVirheellinen NIMI-arvo: 
Hartolan kirkonkylä (ruots. Gustav Adolfs) on Hartolan kunnan keskustaajama Päijät-Hämeen maakunnan pohjoisosassa. Kirkonkylän itäpuolella sijaitseva Jääsjärvi laskee Tainionvirtana kirkonkylän eteläpuolitse länteen, eri välivesien kautta edelleen Päijänteeseen. Hartolan kirkonkylää lähimmän kaupungin eli Heinolan keskustaan on maanteitse noin 45 kilometriä.
Tilastokeskuksen taajama-aluerajauksen mukaan vuoden 2019 lopussa Hartolan kirkonkylän pinta-ala oli 5,35 neliökilometriä ja väkiluku 1 431. Tilastollinen taajamarajaus voi poiketa virallisesta kunnanosien rajauksesta.
Hartola on esiintynyt kirjallisissa lähteissä, osin ruotsinkielisellä nimeellään muodoissa Hardola Sokn (1723), Gust. sock. (1815), Gust Adolph (1784); Kustavuksen (Hartolan) pitäjän (1840).
(kesken)
Hartolan kunnantalo.
Koskipään kartanon päärakennus on nykyään Itä-Hämeen museon käytössä.
Hartolan kirkko (Josef Stenbäck, 1913).
Hartolan markkinat (syyskuu 2011).
HMS Prince of Wales (53)

| HMS Prince of Wales |
| --- | --- |
 HMS Prince of Wales vuonna 1941

Aluksen vaiheet
Rakentaja:  Cammell Laird, Birkenhead, Yhdistynyt kuningaskunta
Kölinlasku:  1. tammikuuta 1937
Laskettu vesille:  3. toukokuuta 1939
Palveluskäyttöön:  31. maaliskuuta 1941
Poistui palveluskäytöstä:  upotettiin 10. joulukuuta 1941
Tekniset tiedot
Uppouma:  43 786 t (kuormattu)
Pituus:  227,1 m
Leveys:  34,3 m
Syväys:  9,9 m
Koneteho:  111 600 shp
Nopeus:  28 solmua
Miehistöä:  1 521
Aseistus
Aseistus:  10 × BL 14"/45 (355,6 mm) Mk VII -tykkiä 16 × QF 5,25"/50 (133,4 mm) Mk I -tykkiä 6 × QF 2 naulan (40 mm) kahdeksanputkista tykkiä 1 × Bofors 40 mm -ilmatorjuntatykki 8 × Oerlikon 20 mm -ilmatorjuntatykkiä 4 × Supermarine Walrus
HMS Prince of Wales (viirinumero 53) oli Britannian kuninkaallisen laivaston vuonna 1939 vesillelaskettu King George V-luokan taistelulaiva.
Valmistus

Amiraliteetti tilasi kaksi uuden King George V-luokan alusta 29. heinäkuuta 1936 (toinen oli HMS King George V). Tilauksessa aluksen nimeksi esitettiin HMS King Edward VIII, millä olisi kunnioitettu uutta hallitsijaa. Kuitenkin Edward, joka ehkä havaitsi suhteensa Wallis Simpsoniin aiheuttavan myöhemmin ongelmia, esitti aluksen nimeksi HMS Prince of Walesia. Alukselle vaihdettiin nimi tilaukseen.
Se laskettiin vesille 3. toukokuuta 1939. Aluksen ollessa telakalla rakennettavana  se kärsi saksalaisten pommituksessa vaurioita elokuussa 1940. Eräs pudotetuista pommeista räjähti telakka-altaan seinän ja aluksen kyljen välissä, mikä vaurioitti aluksen kylkilevyjä. Amiraliteetti kuitenkin vaati aluksen korjaamista ja töiden jatkamista. Aikataulun kiinnisaamiseksi aluksen testivaiheita nopeutettiin. Alus siirrettiin laivaston käyttöön jo 19. tammikuuta 1941, mutta se valmistui vasta 31. maaliskuuta.
Palvelus

Pian palvelukseen oton jälkeen Prince of Wales seurasi HMS Hoodia Pohjois-Atlantille etsimään saksalaista laivasto-osastoa, jonka muodostivat taistelulaiva Bismarck sekä risteilijä Prinz Eugen. Taistelulaiva oli edelleen koeajoissa ja sen mukana oli siviiliteknikoita seuraamassa toimintaa.
Tanskansalmen taistelussa Hood tuhoutui ja Prince of Walesiin, jossa oli kokematon miehistö, osui seitsemän raskasta kranaattia. Aluksen pääaseiden jouduttua pääosin käyttökunnottomiksi joko osumien tai erilaisten vikojen vuoksi, se vetäytyi taistelusta savuverhon suojassa. Alus oli kuitenkin taistelussa saanut Bismarckiin kolme osumaa. Etummaisen polttoainesäiliön tuhoutuminen pakotti Bismarckin hakeutumaan Ranskaan korjattavaksi.
Prince of Wales sekä risteilijät HMS Suffolk ja HMS Norfolk varjostivat saksalaisalusta. Alukset tulittivat vielä toisiaan 25. toukokuuta kello 01.31, mutta ilman tulosta. Prince of Wales irtautui polttoaineen vähyyden vuoksi kaksitoista tuntia myöhemmin. Alus siirrettiin korjattavaksi telakalle seuraaviksi kuudeksi viikoksi.
Elokuussa palvelukseen palattuaan Prince of Wales kuljetti pääministeri Winston Churchillin Kanadaan Argentian laivastoasemalle tapaamiseen Yhdysvaltain presidentin Franklin D. Rooseveltin kanssa. Tapaamisen tuloksena valtionpäämiehet allekirjoittivat Atlantin sopimuksen 12. elokuuta 1941.
Matkan jälkeen alus oli Välimerellä saattuetehtävissä.
Palvelus > Kaukoitä

Taistelulaiva muodosti yhdessä taisteluristeilijä HMS Repulsen sekä hävittäjien HMS Electran ja Expressin kanssa Force Z:n, joka purjehti Kaukoitään 25. lokakuuta 1941. Aluksesta tehtiin Itäisen laivaston komentajan vara-amiraali Sir Tom Phillipsin lippulaiva. Force Z saapui Singaporeen joulukuun alussa, missä uuden tukialuksen HMS Indomitablen piti liittyä osastoon. Indomitable ajoi kuitenkin koeajon aikana karille Jamaikalla ja oli joutunut telakalle korjauksiin.
Japanilaisten hyökätessä 8. joulukuuta Malesiaan amiraali Phillips pyrki häiritsemään maihinnousua ja etsi taistelua japanilaisen osaston kanssa. Force Z:aan kuului aiemmin mainittujen alusten lisäksi hävittäjät HMS Tenedos ja HMAS Vampire. Osasto ei kuitenkaan löytänyt etsimäänsä, mutta Keisarillisen Japanin laivaston sukellusvene I-65 havaitsi osaston paluumatkalla Singaporeen ja alkoi seuraamaan osastoa ilmoitettuaan havainnosta. Japanin ilmavoimien 22. lentolaivaston (Saigon) 86 lentokonetta hyökkäsivät osaston kimppuun 10. joulukuuta upottaen alukset.
Aiheesta muualla

Wikimedia Commonsissa on kuvia tai muita tiedostoja aiheesta .
Miehistöluettelo
Maritimequestin kuvagalleria HMS Anson
King George V -luokan taistelulaivat
Prince Of Wales Singaporessa
Prince of Wales uppoamassa 10. joulukuuta 1941
Heinäveden Yleisurheilijat

Heinäveden Yleisurheilijat on vuonna 1998 Heinävedellä perustettu yleisurheilun erikoisseura. Seuran perustamiskokous pidettiin 15. marraskuuta ja tarkoituksena oli jatkaa Heinäveden Hyrskeen aloittamaa toimintaa paikallisen yleisurheilun parissa. Seura painottaa toiminnassaan vahvasti nuoriso- ja junioritoimintaa, mutta menestystä on tullut myös aikuisten tasolla. Seuran puheenjohtajana on toiminut vuodesta 2007 Petri Dahl.
Tunnettuja ja menestyneitä Heinäveden Yleisurheilijoiden edustajia ovat muun muassa Tuija Huoman, Soile Eronen, Sirpa Vänttinen, Johanna Pasanen, Niina Puustinen, Joonas Luostarinen, Aino-Maija Karvinen ja Ville Mylläri.
Aiheesta muualla

Seuran kotisivut (Arkistoitu – Internet Archive)
Cornwallisinsaari

Cornwallisinsaari tarkoittaa seuraavia saaria:
Cornwallisinsaari, arktinen saari Nunavutissa Kanadassa
Cornwallisinsaari, saari Australiassa
Cornwallisinsaari, Eteläisten Shetlandsaarien saari Etelämantereella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cornwallisinsaari”, voi hakea sivunnimihaulla, laajalla sivunnimihaulla tai tekstihaulla.
Christian Weise

| Christian Weise |
| --- | --- |
 Christian Weise
Henkilötiedot
Syntynyt: 30. huhtikuuta 1642 Zittau, Saksi
Kuollut: 21. lokakuuta 1708 (66 vuotta) Zittau, Saksi
Ammatti:  kirjailija
Kirjailija
Salanimi: Catharinus Civilis, D. E., Orontes, Clemens Ephorus Albilithanus ja Siegmund Gleichviel 
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Christian Weise (30. huhtikuuta 1642 Zittau, Saksi – 21. lokakuuta 1708 Zittau, Saksi) oli saksalainen opettaja ja kirjailija.
Elämä ja ura

Weise käytti myös kirjailijanimiä Siegmund Gleichviel, Orontes, Catharinus Civilis ja Tarquinius Eatullus. Hänen tiliinsä on pantu Eulerin diagrammin käyttö ensimmäisenä. 1600-luvun lopulla Weise otti koulussa saksan kielen opetuskäyttöön.
Weise opiskeli teologiaa Leipzigin yliopistossa, josta hän valmistui maisteriksi. Opiskeluajan iloiset ja reippaat runot ilmestyivät kokoelmana Überflüssige gedanken der grünenden jugend (1668 ja 1674). Hän toimi lyhyen aikaa opettajana ja sitten hovin palveluksessa, mutta jälleen vuodesta 1670 hän toimi opettajana ja 1678 rehtorina Zittaun latinakoulussa ja Zittaun kaupungin kirjastonjohtajana. Hän oli moralistinen ja moralisoiva kirjailija, jonka mielestä kirjallisuuden ainoa tehtävä oli karkean naturalististen synnin ja hulluuden esimerkkien ja toisinaan suoranaisten siveyssaarnojen avulla palvella kasvatusta. Hän oli maltillinen ja mielipiteissään käytännöllinen, ja hän vastusti lohensteinilaisen koulukunnan mahtipontisuutta. Usein hän onnistui säilyttämään luonnollisen äänen, joka erottuu muotivirtausten pedanttisesta taidokkuudesta, mutta vielä useammin hän vaipuu latteaan arkipäiväisyyteen.
Weise kirjoitti 55 näytelmää, joista osa on koottu teokseen Zittauisches theatrum (1683), ja kaikki oli tarkoitettu oppilaiden esitettäviksi. Niissä on vaikutteita komeljanttarinäytelmistä ja runsaasti realismia, mutta ne kuuluvat samalla protestanttiseen koulunäytelmälajiin ja ovat lajin kehityksen päätepiste Saksassa. Aiheet ovat raamatullisia, historiallisia, poliittisia, porvarillisia ja tyyliltään farssia. Parhaimpia lienevät Masaniello, Der bäurische Macchiavellus, König Wenzel in Zittau, Tobias und die Schwalbe ja Die verkehrte Welt. Hän karsi kuorot ja aleksandriinimitan kahleen, käytti proosaa ja otti mukaan koomisia kohtauksia. Suosittuja olivat Weisen neljä romaania, joissa näkyy Grimmelshausenin (Seikkailukas Simplicissimus) vaikutusta, Die drey hauptverderber (1671), Die drey ärgsten erznarren (1672), Die drey klügsten laute (1673) ja Der politische näscher (1676).
Weisen koulun seuraaja on hänen mukaansa nimetty Christian-Weise-Gymnasium. Weise laajensi Zittaun kaupunginkirjaston kokoelmaa huomattavasti, ja silloista kokoelmaa säilytetään nykyisessä kirjastossa, joka on saanut hänen mukaansa 1954 nimen Christian-Weise-Bibliothek.
Aiheesta muualla

Kuvia tai muita tiedostoja aiheesta Christian Weise Wikimedia Commonsissa
Hawanatu Bangura

Hawanatu Bangura (s. 2. tammikuuta 1988) on sierraleonelainen yleisurheilija, joka kilpailee pikajuoksussa. Hän osallistui 16-vuotiaana Ateenan olympialaisiin 2004, joissa hän karsiutui 100 metrillä jo ensimmäisellä kierroksella. Vuonna 2004 142-senttinen Bangura toimi samoissa kisoissa myös maansa lipunkantajana ja on maansa historian nuorin olympiaurheilija.
Ennätykset

100 m: 11,82 s (2004)
200 m: 25,03 (2003)
Henri Louste

| Henkilötiedot |
| --- | --- | --- | --- |
Syntymäaika: 2. joulukuuta 1992 (ikä 31)
Pelipaikka: vasen laitapuolustaja
Seura
Seura: PS Kemi
Pelinumero: 3
Junioriseurat
: PS Kemi
Seurat
| Vuodet | Seura | O | (M) |
| 2010–2011 | PS Kemi | 26 | (0) |
| 2012 | FC-88 | – | (–) |
| 2013–2014 | TP-47 | 38 | (0) |
| 2014–2015 | TPV | 27 | (0) |
| 2016– | PS Kemi | 2 | (0) |
| Yhteensä | Yhteensä | 93 | (0) |
 Seurajoukkueuran tilastot kattavat vain kansalliset sarjat, päivitetty 29. elokuuta 2016.
Henri Louste (s. 2. joulukuuta 1992) on suomalainen jalkapalloilija ja futsalpelaaja. Jalkapallossa hän on pelipaikaltaan hän on vasen laitapuolustaja. Louste edustaa Veikkausliigassa pelaavaa PS Kemiä. Futsalin puolella Louste pelaa kaudella 2019-2020 futsal-liigaa hallitsevan mestarin Kampuksen Dynamon riveissä. Louste on pelannut aiemmin liigafutsalia myös FC Kemin riveissä.
Louste pelasi vuosina 2010–2011 PS Kemissä 26 Ykkösen ottelua. Kauden 2012 hän pelasi Kolmosessa FC-88:ssa. Vuodet 2013–2015 Louste pelasi Kakkosessa, jossa hän edusti TP-47:ää 38 ottelussa ja syyskuusta 2014 alkaen TPV:tä 27 ottelussa.
Kaudeksi 2016 Louste palasi Veikkausliigaan nousseeseen PS Kemiin. Hän pelasi ensimmäisen pääsarjaottelunsa 28. toukokuuta, kun PS Kemi voitti Interin vieraissa 2–0.
Henna

Henna voi tarkoittaa ainakin seuraavia asioita:
Henna, väriaine
Henna, naisen nimi
Henna, kylä Orimattilassa
Henna, antiikin aikainen kaupunki Sisiliassa
Henna, Bollywood-elokuva vuodelta 1991
Hennapensas (Lawsonia inermis).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Henna”, voi hakea sivunnimihaulla, laajalla sivunnimihaulla tai tekstihaulla.
Carita Berg

Carita Berg (s. 15. huhtikuuta 1970) on Tampereella asuva kuvataiteilija. Hän on suorittanut kuvataiteilijan ammattikorkeakoulututkinnon Tampereen ammattikorkeakoulussa ja opiskellut taidekasvatusta Helsingin Taideteollisessa korkeakoulussa. Berg on myös luokanopettaja ja hän on valmistunut Tampereen yliopistosta kasvatustieteiden maisteriksi.
Berg käyttää töissään sekatekniikkaa, jossa hän yhdistelee serigrafiaa, akryylimaalausta, linokaiverruksia, puupiirrosta sekä valokuvaa. Hänen töissään on usein mukana naiseus – pienet tytöt ja enkelit – ja toisaalta kuva-aiheiden rinnastukset.
Bergin taidetta on kokoelmissa Albertinan taidemuseossa Wienissä, Venäjän valtion kokoelmissa sekä nykytaiteen museo Ars Novassa Turussa. Bergin teokset Lahjahevonen ja Turvaverkko ovat Venäjän presidentin Vladimir Putinin ja hänen vaimonsa jokilaivassa.
Aiheesta muualla

Carita Bergin kotisivu (Arkistoitu – Internet Archive)
Cirrus fibratus

Cirrus fibratus -pilvi Austnesfjorden-vuonon yllä Norjassa huhtikuussa 2015.
Cirrus fibratus on yläpilviin kuuluva kuituinen untuvapilvi. Hennon ja varjottoman pilven säikeet ovat enimmäkseen suoria tai epäsäännöllisesti levinneitä käyräviivaisia kuituja.
Aiheesta muualla

Kuvia tai muita tiedostoja aiheesta Cirrus fibratus Wikimedia Commonsissa
Cardiopteridaceae

| Cardiopteridaceae |
| --- | --- |
 Citronella mucronata
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Magnoliophytina
Osaluokka::  Aitokaksisirkkaiset
Ylälahko::  Asteranae
Lahko::  Aquifoliales
Heimo::  Herttasiipiökasvit Cardiopteridaceae  Blume, nom. cons.
Synonyymit
 Leptaulaceae Tiegh.  Peripterygiaceae G.King 
Suvut
 Cardiopteris Wall. ex Royle – herttasiipiöt  Citronella D.Don  Gonocaryum Miq. – korkkimarjat  Leptaulus Bentham  Pseudobotrys Moeser 
Katso myös
   Cardiopteridaceae Wikispeciesissä   Cardiopteridaceae Commonsissa 
Infobox OKNimi-testi OK: 
Herttasiipiökasvit (Cardiopteridaceae) on Aquifoliales-lahkoon kuuluva kaksisirkkaisheimo. Siihen kuuluu viisi sukua ja 43 lajia, joista puolet kuuluu sukuun Citronella. Heimo kasvaa kaikilla trooppisilla mantereilla ja Tyynenmeren saarilla.
Herttasiipiökasvit on melko epäyhtenäinen ryhmä sukuja. Yhteinen ominaisuus löytyy emin vartaloista. Niitä on tavallisesti yksi, joskus kaksi, ja ne ovat melko ohuita. Hedelmä on enemmän tai vähemmän litteä ja/tai särmikäs luumarja.
Tuntomerkit

Heimon kasvit ovat puuvartisia, eräät liaaneja. Kasveihin kerääntyy alumiinia ja niissä on eräitä välkehtiviä yhdisteitä (iridoideja). Lehiruodin poikkileikkauksessa näkyy rengasmaisia johtojänteitä. Lehden ilmarakotyypit ovat vaihtelevia. Lavan reuna on tavallisesti ehyt, harvoin hampainen, ja suonitus on yleensä sulkasuoninen, harvoin kourasuoninen. Yleensä kasvit ovat yksikotisia, joskus kaksikotisia tai sekasopuisia siten, että yhdessä kasviyksilössä on sekä kaksineuvoisia että hedekukkia (andromonoeekkisyys). Kukinto on tavallisesti haaraton; haaraisten kukintojen osakukinnot voivat olla viuhkomaisia. Kukinnossa on tavallisesti suojuslehtiä. Verholehdet ovat kasvaneet yhteen tyvestään, ja hetiö voi olla yhtynyt teriöön. Kukassa on tavallisesti mesiäinen. Emilehdet sijaitsevat tiiviinä rykelmänä. Vartalo on tavallisesti kapea ja noin sikiäimen mittainen, ja vartaloita voi olla yhdestä kolmeen. Joskus vartalo kiinnittyy lateraalisesti. Luotti on tylppä tai pallomainen. Siemenaiheita on tavallisesti enemmän kuin yksi, ja niiden sydämessä eli nukelluksessa on kahden solukerroksen paksuinen laitasolukko. Hedelmän poikkileikkauksessa endokarppi eli seinämän sisäkerros on C:n muotoinen. Siemenkuori on ohut ja siemenvalkuainen on toisinaan kirjava.
Citronella-suvussa putkiloelementeissä on vain tikapuumaisia perforaatioita. Herttasiipiöillä (Cardiopteris) esiintyy nivelikkäitä maitiaisputkia, ja siemenaiheet ovat kalvottomia. Herttasiipiöt muistuttavat ulkonäöltään jamsseja (Dioscorea), vaikka eivät tietenkään ole niille sukua. Korkkimarjoilla (Gonocaryum) on siemenessään pitkä alkio, jossa on lehtimäiset alkeislehdet.
Luokittelu

Cardiopteridaceae-heimo jaetaan viideksi suvuksi. Luettelossa synonyymit ovat suluissa.
Cardiopteris Wall. ex Royle (Peripterygium Hasskarl) – herttasiipiöt
Citronella D.Don (Briquetina J. F. Macbride, Chariessa Miquel, Patagua Baillon, Pleuropetalum Bentham, Sarcanthidion Baillon, Villaresia Ruiz & Pavon, Villarezia Roemer & Schultes, Villaresiopsis Sleumer)
Gonocaryum Miq. (Phlebocalymna Miers) – korkkimarjat
Leptaulus Bentham (Acrocoelium Baillon)
Pseudobotrys Moeser
Aiheesta muualla

Laji.fi: Herttasiipiökasvit (Cardiopteridaceae)
iNaturalist: Cardiopteridaceae
ITIS: Cardiopteridaceae (englanniksi)
Global Biodiversity Information Facility (GBIF): Cardiopteridaceae (englanniksi)
Plant List: Cardiopteridaceae (englanniksi)
Hawar News Agency

Anha
Hawar News Agency on kurdilainen uutiskanava, joka on ollut olemassa vuodesta 2013. Se sai alkunsa Belgiassa asuvien kurdilaisten journalistien toimesta. Nykyisin kanavan tilat sijaitsevat Hasakassa. Hawar News keskittyy uutisoinnissaan pääasiassa kurdeja ja Kurdistanin, erityisesti Rojavan aluetta koskeviin asioihin. Hawar News -kanavan katsotaan olevan lähellä Syyrian demokraattista unionipuoluetta (PYD).  Se katsoo tehtäväkseen yhdelle totuudelle perustuvien näkökulmien haastamisen. Uutisia julkaistaan englanniksi, kurdiksi, arabiaksi, turkiksi, espanjaksi ja venäjäksi. Turkki on usein estänyt kansalaistensa pääsyn uutissivustolle ja myös hyökännyt Hawarin toimittajia vastaan. Vuonna 2022 yksi kanavan toimittajista kuoli Turkin ilmaiskuissa, jotka kohdistuivat Syyrian pohjoisosiin.
Aiheesta muualla

Hawar News Agency
Henley

Henley on muun muassa seuraavien henkilöiden sukunimi:
Darren Henley, D. H. Peligro (1959–2002), yhdysvaltalainen muusikko
Don Henley (s. 1947), yhdysvaltalainen rocklaulaja ja rumpali
Ernest Henley (1889–1962), brittiläinen pika- ja keskimatkojen juoksija ja olympiamitalisti
Georgie Henley (s. 1995), englantilainen näyttelijä
William Ernest Henley (1849–1903), brittiläinen runoilija ja taidekriitikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Charlotte (nimi)

| Charlotte |
| --- | --- |
Nimipäivä:   
– suomenkielinen:  –
– ruotsinkielinen:  12. toukokuuta
– ortodoksinen:  –
Muunnelmia:  Lotte, Lotten
Vastineita eri kielissä:  Charlotta
Nimen alkuperä:  Charles
Infobox OKNimi-testi OK: 
Charlotte on naisen etunimi, jota on käytetty monilla kielialueilla. Se on alun perin feminiinimuoto ranskalaisperäisestä miehen nimestä Charles.
Suomessa nimi Charlotte on vuoden 2019 loppuun mennessä annettu 2 459 henkilölle. Vuodesta 2020 lähtien Charlotten nimipäivä on suomenruotsalaisen kalenterin mukaan 12. toukokuuta.